**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2014 m. liepos 31 d. sprendimo Nr. T2-176 „DĖL Klasių ir priešmokyklinio ugdymo grupių skaičiaus KLAIPĖDOS MIESTO SAVIVALDYBĖS švietimo įstaigose 2014–2015 mokslo metams NUSTATYMO“ pakeitimo“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – patikslinti savivaldybės švietimo įstaigose klasių ir grupių skaičių mokytis pagal priešmokyklinio, pradinio, pagrindinio ir vidurinio ugdymo programas 2014-2015 mokslo metams. Tikslas – savivaldybės švietimo įstaigoms nustatyti bendrojo ugdymo klasių ir priešmokyklinio ugdymo grupių skaičių. Uždavinys – pakeisti Klaipėdos miesto savivaldybės tarybos 2014 m. liepos 31 d. sprendimą Nr. T2-176 „Dėl klasių ir priešmokyklinio ugdymo grupių skaičiaus Klaipėdos miesto savivaldybės švietimo įstaigose 2014–2015 mokslo metams nustatymo“.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas, kadangi Klaipėdos miesto savivaldybės tarybos 2014 m. liepos 31 d. sprendimu Nr. T2-176 „Dėl klasių ir priešmokyklinio ugdymo grupių skaičiaus Klaipėdos miesto savivaldybės švietimo įstaigose 2014–2015 mokslo metams nustatymo“nustatytas klasių (grupių) skaičius, atsižvelgus į mokinių (vaikų) pasiskirstymą 2014 m. rugsėjo 1 d., pasikeitė:

* Klaipėdos „Pajūrio“ pagrindinėje mokykloje nesukomplektuota viena 1-oji klasė, Klaipėdos Baltijos gimnazijoje – viena 9-oji (I gimn.) klasė, Klaipėdos Vytauto Didžiojo gimnazijoje – viena 11-oji (III gimn.) klasė, Klaipėdos lopšeliuose-darželiuose „Traukinukas“ ir „Žiogelis – po vieną priešmokyklinio ugdymo grupę;
* Klaipėdos I. Simonaitytės pagrindinėje mokykloje nesusiformavo dvi jaunimo klasės (7 ir 9 kl.) rusų mokoma kalba ir viena 6-oji bendrojo ugdymo klasė. Mokykloje liko jaunimo klasės lietuvių mokoma kalba;
* susijungus dviems suaugusiųjų gimnazijoms, naujoji Klaipėdos suaugusiųjų gimnazija nesukomplektavo keturių planuojamų klasių (po dvi 11 ir 12 kl.);
* Klaipėdos „Medeinės“ mokykloje papildomai steigiamos dvi specialiosios klasės (2 ir 5 kl.), Klaipėdos lopšelyje-darželyje „Švyturėlis“ – viena specialioji priešmokyklinio ugdymo grupė rusų mokoma kalba.

Iš viso 2014-2015 m. m. bus sukomplektuotos 739 klasės (2013-2014 m. m. – 756) ir 93 priešmokyklinio ugdymo grupės (2013-2014 m. m. – 91), kartu su suaugusiais savivaldybės švietimo įstaigas lankys apie 17440 mokinių (2013-2014 m. m. – 17656) ir apie 1760 priešmokyklinio amžiaus vaikų (2013-2014 m. m. – 1658). Mokinių (vaikų) skaičiai, suvedus Mokinių registrą, gali nežymiai pasikeisti.

**3. Kokių rezultatų laukiama.**

Šiuo sprendimo projektu bus patikslintas klasių ir priešmokyklinio ugdymo grupių skaičius 2014-2015 m. m.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu atsižvelgta į savivaldybės švietimo įstaigų pateiktus mokinių (vaikų) komplektavimo 2014 m. rugsėjo 1 d. duomenis.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Šio sprendimo projekto teigiama pasekmė – nustatytas klasių (grupių) skaičius atitiks realią 2014-2015 m. m. komplektavimo situaciją. Neigiamų pasekmių nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 1 lapas.
2. Klaipėdos miesto savivaldybės tarybos 2014 m. liepos 31 d. sprendimo Nr. T2-176 „Dėl klasių ir priešmokyklinio ugdymo grupių skaičiaus Klaipėdos miesto savivaldybės švietimo įstaigose 2014–2015 mokslo metams nustatymo“lyginamasis variantas, 6 lapai.

Švietimo skyriaus vedėjo pavaduotoja,

pavaduojanti Švietimo skyriaus vedėja Virginija Kazakauskienė